b'\n_START_ARTICLE_\nLeon Zorman\n_START_SECTION_\n\xc5\xbdivljenje in delo\n_START_PARAGRAPH_\nZorman se je po kon\xc4\x8dani osnovni \xc5\xa1oli na Jesenicah (1943) zaposlil v tamkaj\xc5\xa1nji \xc5\xbeelezarni. Leta 1944 se priklju\xc4\x8dil partizanom, bil ujet in zaprt v begunjskem zaporu in na prisilnem delu v Avstriji. Po 1945 je bil v KNOJu in pri milici. V letih 1949\xe2\x80\x931954 je obiskoval in kon\xc4\x8dal Tehni\xc5\xa1ko srednjo \xc5\xa1olo in u\xc4\x8ditelji\xc5\xa1\xc4\x8de v Ljubljani, nato \xc5\xa1tudiral psihologijo in pedagogiko na ljubljanski Filozofski fakulteti ter 1960 diplomiral in prav tam 1965 tudi doktoriral. Na oddelku za psihologijo FF v Ljubljani je bil od 1960 asistent, od 1966 docent, od 1975 izredni in od 1985 redni profesor za pedago\xc5\xa1ko psihologijo. 1990-91 je bil dekan ljubljanske Filozofske fakultete.'